Javohir Zokirov rejissorligidagi “Toshkentim onam” filmining yopiq premyerasi bo‘lib o‘tdi (foto)

Alisher Navoiy nomli kino saroyida Javohir Zokirovning “Toshkentim onam” deb nomlangan filmining yopiq premyerasi bo‘lib o‘tdi. Bu haqda jurnalist Feruz Muhammad ma’lum qildi.

Filmlardagi salbiy rollari bilan tanilgan Javohir Zokirov bundan oldin ham rejissor sifatida “To‘ylar muborak 2” filmini suratga olgan. “Toshkentim onam” uning rejissor sifatidagi ikkinchi filmi hisoblanadi.

Filmda rollarni Javohir Zokirov, Farhod Mahmudov, Farruh Zokirov, Rayhon Ulasenova, Bobur Yo‘ldoshev, Iris Yo‘ldosheva , Ra’no Jo‘rayeva, Erkin Komilov, Nilufar Kamolova, Iroda Ismoilova, Shohida Ismoilova, Shahribonu Malikova, Elyor Nosirov kabi aktyor va aktrisalar ijro qilgan.

Filmning keng jamoatchilik uchun mo‘ljallangan premyerasi 15-sentabr kuni Alisher Navoiy nomli kino saroyida bo‘lib o‘tadi.